Megjegyzés: A jelen termékre és az ahhoz tartozó szoftverre vonatkozó korlátozott garancia a termékhez kapott dokumentációban található.  Kérjük tekintse azt meg most.

HP SZOFTVER-LICENCFELTÉTELEK

Amennyiben nincs külön aláírt megállapodása a HP-vel, az alábbi Licencfeltételek az irányadóak a kapcsolódó Szoftver Ön által történő használatára.

Licenc nyújtása
A HP licencet ad Önnek a Szoftver egy példányának Használatára. A "Használat" a Szoftver tárolását, betöltését, telepítését, futtatását vagy megjelenítését jelenti. Nem módosíthatja a Szoftvert és nem kapcsolhatja ki a Szoftver licenc- vagy ellenőrző funkcióit. Ha a Szoftver licence "egyidejű használatra" szól, akkor nem engedheti meg, hogy a jogosult felhasználók maximális számánál többen Használják a Szoftvert.

Tulajdonjog
A Szoftver a HP vagy harmadik fél szállítójának tulajdona, és az rendelkezik a szerzői jogokkal. A licenc nem ruház át semmilyen a Szoftverre vonatkozó tulajdonjogot vagy tulajdont, és nem jelenti a semmilyen a Szoftverhez fűződő jog eladását. A HP harmadik fél szállítói megvédhetik jogaikat a jelen Licencfeltételek bármilyen megsértése esetén.

Másolatok és adaptációk
Csak archiválási célra készíthet másolatokat vagy adaptációkat a Szoftverről, vagy olyankor, amikor a másolás vagy adaptálás a Szoftver jogos Használata során egy lényeges lépés. Az eredeti Szoftver minden szerzői jogra vonatkozó értesítését reprodukálnia kell a másolatokon és az adaptációkon. Nem másolhatja fel a Szoftvert semmilyen nyilvános hálózatra.

A visszafejtés vagy dekódolás tilalma
Nem fejtheti vagy fordíthatja vissza a Szoftvert, hacsak meg nem szerezte a HP előzetes írásos engedélyét. Bizonyos joghatósági érvényességi körben lehetséges, hogy a HP hozzájárulása nem szükséges a részleges visszafejtéshez vagy visszafordításhoz. Kérésre kellően részletes tájékoztatást kell nyújtania a HP részére bármilyen visszafejtésre vagy visszafordításra vonatkozóan. Nem dekódolhatja a Szoftvert, hacsak a dekódolás nem elengedhetetlen része a Szoftver működtetésének.

Átruházás
Az Ön licence az Szoftver bármilyen átruházása esetén automatikusan megszűnik. Átruházáskor át kell adnia a Szoftvert, beleértve annak bármilyen másolatát és a vonatkozó dokumentációt, az átruházás kedvezményezettjének. Az átruházás kedvezményezettjének az átruházás előfeltételeként el kell fogadni a jelen Licencfeltételeket.

Visszavonás
A HP visszavonhatja a licencet, amennyiben tudomására jut, hogy elmulasztotta betartani a jelen Licencfeltételek bármelyikét. A licenc visszavonása esetén azonnal meg kell semmisítenie a Szoftvert, annak minden másolatával, adaptációjával és bármilyen formában máshová beillesztett részével együtt.

Export előírások
Nem exportálhatja vagy reexportálhatja a Szoftvert vagy annak semmilyen másolatát vagy adaptációját a vonatkozó törvények vagy jogszabályok megsértésével.

Az Egyesült Államok kormánya jogkorlátozásai
A Szoftver és a dokumentáció kifejlesztése teljes mértékben magánköltségen történt, és "Kereskedelmi számítógépes szoftverként" vagy "Korlátozott számítógépes szoftverként" kerültek kezelésre. Ezek forgalomba hozatala és a rájuk vonatkozó licenc nyújtása a vonatkozó DFARS 252.227-7013 (1988. okt.), DFARS 252.211-7015 (1991. május) vagy DFARS 252.227-7014 (1995. jún.) rendeletekben meghatározott "kereskedelmi számítógépes szoftverként", a FAR 2.101(a) rendeletben meghatározott 
"kereskedelmi cikként" vagy a FAR 52.227-19 (1987. jún.) rendeletben (vagy bármilyen, ezzel egyenértékű hatósági rendelkezésben vagy szerződéses cikkelyben) meghatározott "Korlátozott számítógépes szoftverként" történt. Ön csak azokkal a jogokkal rendelkezik, amelyeket az ilyen Szoftver és a hozzá tartozó bármilyen dokumentáció tekintetében a vonatkozó FAR vagy DFARS cikkelyek, vagy pedig a szóban forgó termékre vonatkozó normatív HP szoftver-megállapodás tartalmaznak.